Okresná prokuratúra Kežmarok 
Michalská 2493/8A, 060 01 Kežmarok 1 	

Sp. zn. : Pv 484/11/7703	Kežmarok, 6.11.2014
EEČ : 2-56-120-2014

U Z N E S E N I E

Trestná vec:	obvinený XXXXX 
Prečin:	Poškodzovanie cudzej veci podľa § 245 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Kežmarok
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 22.00 hodiny dňa 4.7.2011 do 10.00 hodiny dňa 5.7.2011 v obci XXXXX, okres Kežmarok, Slovenská republika, v hoteli FORTRON, so sídlom XXXXX číslo 154, počas ubytovania v apartmáne číslo  A 09, nachádzajúcom sa na III. nadzemnom podlaží, vzal z chodby hotela práškový hasiaci prístroj, vošiel do apartmánu číslo A 09 a hasiaci práškový prístroj vystriekal na bytové zariadenie apartmánu v jeho predsieni a v obývacej izbe, pričom poškodil koberec nachádzajúci sa na zemi apartmánu, textilnú sedaciu súpravu škoricovo – hnedej farby, televízor značky PHILLIPS, elektrickú svietiacu lampu nezistenej značky, hotelový uterák a osušku, čím takto spôsobil pre Hotel FORTRON XXXXX, v zastúpení konateľa XXXXX škodu na zariadení v sume najmenej 2.865,- 

lebo je trestné stíhanie neprípustné podľa § 9 odsek 1 písmeno g

Odôvodnenie:
Uznesením policajta Obvodného oddelenia Policajného Zboru Slovenskej republiky v Kežmarku spisovej značky ORP – 378/KK – KK - 2011 zo dňa 5.7.2011 bolo začaté trestné stíhanie a uznesením tej istej spisovej značky zo dňa 6.7.2011 bolo  vznesené obvinenie občanovi Poľskej republiky Waldemarovi Niedbalovi, pre prečin poškodzovania cudzej veci podľa § 245 odsek 1, odsek 2 písmeno a/  Trestného zákona, na tom skutkovom základe, ako je to uvedené vo výrokovej časti tohto rozhodnutia. 
                                                               
         S poukazom na skutočnosť, že obvinený XXXXX sa nezdržiaval na území Slovenskej republiky, z dôvodu jeho neprítomnosti na území Slovenskej republiky, keďže ide o štátneho občana Poľskej republiky, bolo uznesením policajného orgánu Obvodného oddelenia Policajného zboru Kežmarku spisovej značky ORP – 387/KK – KK – 2011 zo dňa 27.9.2011 trestné stíhanie prerušené v zmysle ustanovenia § 228 odsek 2 písmeno d/ Trestného poriadku pretože bolo navrhnuté odovzdanie trestného stíhania do cudziny.

         Okresný prokurátor v Kežmarku podal z dôvodov vyššie uvedených dňa 24.11.2011 žiadosť o prevzatie trestného stíhania do Poľskej republiky, a to XXXXX Rzesov.

         Po prevzatí trestného stíhania bolo vo veci rozhodnuté uznesením Obvodnej prokuratúry XXXXX, Poľská republika spisovej značky 2 Ds 203/12/Dw zo dňa 23.8.2012 o zastavení trestného stíhania obvineného Waldemara Niedbalu. 
    
          Uznesením Okresnej prokuratúry v Kežmarku sp. zn. 484/11/7703 – 20 zo dňa 18.7.2014 bolo v zmysle ustanovenia § 228 ods. 5 Trestného poriadku rozhodnuté o pokračovaní v trestnom stíhaní obvineného Waldemara Niedbalu. 

         V zmysle ustanovenia § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9. V zmysle ustanovenia § 9 ods. 1 písm. g/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva. Vo veci bolo rozhodnuté právoplatne rozhodnutím Obvodnej prokuratúry XXXXX, Poľská republika. 

         Z dôvodov vyššie uvedených preto bolo potrebné rozhodnúť tak, ako je to uvedené vo výrokovej časti tohto uznesenia a trestné stíhanie vedené proti obvinenému Waldemarovi Niedbalovi zastaviť, pretože je neprípustné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miloslav Veselovský
prokurátor